Zaben shugabannin PDP ya bar baya da kura | Siyasa | DW | 11.12.2017
Zaben shugabannin PDP ya bar baya da kura
Najeriya: Rikicin siyasa da canji sheka
Rikici ya yi zafi tsakanin Kwankwaso da Ganduje a APC
Atiku Abubakar ya sake komawa PDP
Sakamakon zaben shugabanin jamiyyar da aka gudanar a Abuja ya bar baya da kura saboda korafe-korafe da ma kurari na daukan mataki da wasu yayan jamiyyar ke yi, musamman bangaren da suka sha kaye, kuma suke ganin ba'a rabu da bukar da zargin dauki dora ba a jamiyyar.
Wannan yanayi da ke jefa tsoron ci gaba da fuskantar sarkakiyar a jam'iyyar da ta ke fatan shawo kan matsalolin da suka yi mata dabaibayi. Aliyu Musa Usman Manji ya nemi takarar zama mataimakin shugaban jamiyyar na yankin arewacin Najeriya yace su kam ba'a yi masu adalci ba.
Tun ana kirga kuru'u ne dai Farfesa Tunde Adeniran da aka fafata das hi, amma duk da tagomashi day a samu na goyon baya daga jiga-jigan jamiyyar irin su tsohon shugaban kasa Goodluck Jonathan da ma Janar Babangida bai kai labara ba. Abinda ya sanya daraktan yakin neman zabensa Garba Gajam bayyana cewa.
To sai dai ga tshohon gwamnan jihar Jigawa Alh Sule Lamido da ke zama jigo a jamiyyar ta PDP ya ce su wajensu zabe ya yi kyau kuma kamata ya yi a yi murna ga hakan.
A yayin da ake fuskantar masu suka da nuna ‘yar yatsa ga zaben ga sabon mataimakin shugaban jamiyyar ta PDP Sanata Sanata Babayo Garba Gamawa yace sauyin da aka samu alamu ne na samun nasara.
Kwararru na bayyana tsoron abinda ka iya biyo baya daga sakamakon zaben jamiyyar ta PDP da ta ke kokari na dinke barakata, domin shi kansa sabon shugaban Uche Secondus yace suna fad a jan aiki a gabansu.
Kwanan wata 11.12.2017
Rahotanni masu dangantaka Najeriya, Buhari, PDP, Abuja
Muhimman kalmomi PDP, Abuja, Najeriya
Permalink https://p.dw.com/p/2p9RR
Inganta sana'ar wanki da guga 07.11.2018
Wani matashi mai suna Auwal Muhammad ya bude gidan wanki da guda irin na zamani a birnin Abuja na Najeriya.
Najeriya: Cikar wa'adin mika 'yan takara 19.10.2018
Wa'adin da hukumar zabe ta diba wa jam'iyyun siyasu na su mika 'yan takarasu na 'yan majalisun tarayya da na shugaban kasa ya cika a daren ranar Alhamis din da ta gabata sai dai an yi ta kai-komo kafin cikar wa'adin.